Pirkimo sąlygų 2 priedas „Techninė specifikacija“

MAŽEIKIŲ “VENTOS” PROGIMNAZIJOS MOKSLO PASKIRTIES PASTATO MAŽEIKIŲ M. PAVENČIŲ G.15, PATALPŲ PAPRASTOJO REMONTO RANGOS DARBŲ PIRKIMO TECHNINĖ SPECIFIKACIJA

|  |  |  |
| --- | --- | --- |
| **Eil Nr.** | **Skyrius** | **Aktuali informacija ir perkančiosios organizacijos reikalavimai** |
| **1** | **Užsakovas** | Mažeikių „Ventos“ progimnazija, juridinio asmens kodas 290160120, registruota buveinė Pavenčių g.15, LT-89184 Mažeikiai.  Kontaktinis asmuo: direktoriaus pavaduotoja ugdymui Laima Daujotienė, tel. Nr. +370 443 73666, e-paštas: [daujola@gmail.com.](mailto:daujola@gmail.com)  Darbai perkami vykdant projektą „Tūkstantmečio mokyklos II“ Nr. 10-012-P-0001, pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis |
| **2** | **Statinio kategorija** | Ypatingasis statinys, grupė – negyvenamieji pastatai, pogrupis – mokslo paskirties pastatai |
| **3** | **Statybos darbų rūšis** | Paprastasis remontas |
| **4** | **Darbų BVPŽ kodas** | 45454000-4 pertvarkymo darbai |
| **5** | **Patalpų planai** | Žr. priedą Nr.1 |
| **6** | **Darbų aprašymas** | Žr. priedą Nr.2 |
| **7** | **Darbų kiekių sąrašai** | Žr. priedą Nr.2 |
| **8** | **Reikalavimai darbų atlikimui** | Žr. darbų technines specifikacijas priede Nr.3 |
| **9** | **Reikalavimai kainos apskaičiavimui** | * 1. Darbų pirkimo dalyviai atsako už pastato pirkimo dokumentų išnagrinėjimą, įskaitant pirkimo sąlygų paaiškinimus ir papildymus;   2. Sutarties vykdymo metu nebus priimtas joks reikalavimas pakeisti pasiūlymo sumą ir/arba sutarties sąlygas, grindžiamas klaidomis ir praleidimais;   3. Pasiūlymas turi būti parengtas įkainojant visus perkamus darbus pagal šios techninės specifikacijos prieduose Nr.1-4 pateiktus patalpų planus, darbų aprašymą, darbų kiekių žiniaraščius ir reikalavimus darbų atlikimui. Jeigu darbų techninėje specifikacijoje pirkimo dalyvis aptinka darbų, kurie, jo manymu, yra neįvertinti, jis privalo apie tai raštu pranešti užsakovui pirkimo sąlygose nustatyta tvarka.   4. Pirkimo dalyviai, iš anksto pranešę užsakovo kontaktiniam asmeniui gali apžiūrėti remontuojamas patalpas darbo dienomis nuo 8.00 iki 16.00 val.   5. Prie pasiūlymo turi būti pridėtos lokalinės sąmatos parengtos pagal remontuojamų patalpų grupes, atitinkančios žiniaraščiuose nurodytus darbų kiekius.   6. Pasiūlymai ne visai nurodytai darbų apimčiai nebus priimti. Alternatyvių pasiūlymų pateikti neleidžiama. |
| **10** | **Pirkimo sutartis** | Su darbų pirkimo laimėtoju bus pasirašyta rangos sutartis (pirkimo specialiųjų sąlygų priedas Nr.5.) |

|  |  |  |
| --- | --- | --- |
| **11** | **Aplinkosauginiai reikalavimai** | Tiekėjas privalo laikytis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.1. papunkčio ir Aprašo 2 priedo XIII skyriaus  16, 17,18, 19, 20, 21 ir XIV skyriaus 22 punkto, (toliau – Aprašas) (kriterijai patvirtinti 2011 m. birželio 28 d. Lietuvos Respublikos aplinkos ministro įsakymu Nr. D1-508 (su vėlesniais pakeitimais)) reikalavimų.  Užsakovui pareikalavus Tiekėjas privalo pateikti pagrindžiančius dokumentus, bet ne vėliau kaip iki darbų perdavimo-priėmimo akto pasirašymo dienos, kad laikomasi Aprašo reikalavimų. Nuoroda į teisės aktą: (<https://e-seimas.lrs.lt/portal/legalAct/lt/TAD/TAIS.403512/asr>). |
| **12** | **Lygių galimybių ir nediskriminavimo reikalavimai** | Dalyvių pasiūlymuose negali būti numatyta apribojimų, kurie turėtų neigiamą poveikį lygių galimybių ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ir pažiūrų, amžiaus, negalios, lytinės orientacijos, etninės priklausomybės, religijos principams įgyvendinti |
| **13** | **Universalaus dizaino reikalavimai** | Patalpų įrengimas turi atitikti universalaus dizaino principus. Patalpos, įėjimai į jas žmonėms su judėjimo negalia turi būti įrengti užtikrinant statybos techninio reglamento STR 2.03.01:2019 „Statinių prieinamumas“ reikalavimus mokymo įstaigų atitinkamos paskirties patalpoms ir įėjimams. |
| **14** | **Horizontalieji reikalavimai** | Tausus vandens ir jūrų išteklių naudojimas ir apsauga - vandens taupymas - montuojami vandenį taupantys čiaupai (vietose, kuriose bus keičiama/atnaujinama praustuvės), energijos taupymas - montuoti LED apšvietimą (būtinai su galimybe įjungti/išjungti keliais jungikliais arba reguliuojamu apšvietimo lygiu), naudojami ekologiški (ecolabel) dažai. |

Vykdant patalpų ir statinių remonto darbus, naudojamos statybinės medžiagos turi atitikti šiuos minimalius aplinkos apsaugos kriterijus:

16. Mediena ir jos produktai:

16.1. ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;

16.2. plokštėse, kuriose yra formaldehido rišamųjų medžiagų, formaldehido emisija į atmosferą E1 klasės plokštėms turi būti ne didesnė kaip 0,124 mg/m3 oro pagal bandymo metodą LST EN 13986 „Medienos skydai, naudojami statybinėms konstrukcijoms. Charakteristikos, atitikties įvertinimas ir ženklinimas“ (arba lygiavertį standartą) arba formaldehido koncentracija turi būti ne didesnė kaip 0,1 ppm pagal bandymo metodą LST EN 717-1 „Medienos skydai. Formaldehido išsiskyrimo nustatymas. 1 dalis. Formaldehido išsiskyrimo nustatymas kameros metodu“ (arba lygiavertį standartą).

161. Visuomeninės paskirties pastatų, suprojektuotų pagal 15.1 ir 15.2 papunkčiuose nustatytus minimalius aplinkos apsaugos kriterijus (XII skyrius „Pastatų projektavimas ir statybos darbai“), statyboje: ne mažiau kaip pusę išlaidų statybos produktams sudaro išlaidos produktams, kurie turi aplinkosaugines produktų deklaracijas pagal LST EN 15804 „Statinių tvarumas. Aplinkosauginės produktų deklaracijos. Pagrindinės taisyklės, taikomos statybos produktų kategorijoms“ arba lygiavertį standartą ir (ar) LST EN ISO 14025:2010 „Aplinkosauginiai ženklai ir aplinkosauginės deklaracijos. III tipo aplinkosauginės deklaracijos. Principai ir procedūros“ arba lygiavertį standartą.

17. Dažai:

17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:

|  |  |  |
| --- | --- | --- |
| Eil. Nr. | Produkto aprašymas | LOJ ribinė vertė, g/l (įskaitant vandenį) |
| 1. | Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos | 15 |
| 2. | Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos | 60 |
| 3. | Išorinių sienų mineraliniam pagrindui skirtos dangos | 30 |
| 4. | Vidaus ir (ar) išorės apdailos ir padengimo dažai medienai ir metalui | 90 |
| 5. | Vidaus apdailos lakai ir medienos beicai, įskaitant neskaidrius medienos beicus | 75 |
| 6. | Išorės apdailos lakai ir medienos beicai, įskaitant neskaidrius medienos beicus | 90 |
| 7. | Vidaus ir išorės plonasluoksniai medienos beicai | 75 |
| 8. | Gruntai ir rišamieji gruntai | 15 |
| 9. | Rišamieji gruntai | 15 |
| 10. | Vienkomponentės dangos dengimo medžiagos | 100 |
| 11. | Dvikomponentės reaktyviosios dangos, skirtos specialiam galutiniam naudojimui (pvz., grindims) | 100 |
| 12. | Dekoratyvinės dangos | 90 |
| 13. | Antikoroziniai dažai | 80 |

17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059).

18. Termoizoliacinės medžiagos:

18.1. produktas neturi išskirti šių cheminių medžiagų:

18.1.1. fluorintų šiltnamio efektą sukeliančių dujų pagal Europos Parlamento ir Tarybos reglamentą (EB) Nr. 842/2006 dėl fluorintų šiltnamio efektą sukeliančių dujų;

18.1.2. pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H411);

18.2. produktų, pagamintų medienos pagrindu (pvz., kamštinė medžiaga, celiuliozė), gamyboje naudojama mediena ar jos dalis turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.

19. Gipso plokštės:

19.1. gipso plokščių sudėtyje turi būti ne mažiau kaip 2 proc. perdirbtų medžiagų;

19.2. gipso plokščių gamybai naudojamas popierius turi būti pagamintas iš 100 proc. perdirbto popieriaus plaušų ar ne daugiau kaip 5 proc. pirminės medienos plaušų, gautų iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas, kita dalis – iš perdirbto popieriaus plaušų.

20. Plytelės:

20.1. produkto žaliavoje neturi būti pavojingų cheminių medžiagų ar jų junginių, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd,), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413), pavojingos ozono sluoksniui (EUH059);

20.2. glazūruotų plytelių prieduose naudojamo švino, kadmio ir stibio (arba jų junginių) turi būti ne daugiau kaip:

|  |  |  |
| --- | --- | --- |
| Eil.  Nr. | Pavadinimas | Ribinė vertė,  proc. nuo glazūrų svorio |
| 1. | Švinas (Pb) | 0,5 |
| 2. | Kadmis (Cd) | 0,1 |
| 3. | Stibis (Sb) | 0,25 |

21. Langai, stoglangiai ir išorinės įstiklintos durys:

21.1. ne mažiau kaip 80 proc. langų gamybai naudojamos medienos turi būti gauta iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;

21.2. visose plastikinėse detalėse, kurių masė ≥ 50 g, švino ar kadmio junginiai neturi viršyti 100 ppm;

21.3. visos plastikinės detalės, kurių masė ≥ 50 g, turi būti paženklintos pagal LST EN ISO 11469 ar lygiavertį standartą;

21.4. produkte neturi būti naudojamas  poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 (per 100 metų laikotarpį);

21.5. produktas,  naudojamas normaliomis naudojimo sąlygomis, neturi išskirti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Europos Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413).

22. Elektros lempos: prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.